CELEX: 32013R0708
Language: lv
Date: 2013-07-23 00:00:00
Title: Komisijas Īstenošanas regula (ES) Nr. 708/2013 ( 2013. gada 23. jūlijs ) par atsevišķu preču klasifikāciju kombinētajā nomenklatūrā

25.7.2013   
            
            
               LV
            
            
               Eiropas Savienības Oficiālais Vēstnesis
            
            
               L 200/10
            
         KOMISIJAS ĪSTENOŠANAS REGULA (ES) Nr. 708/2013
   (2013. gada 23. jūlijs)
   par atsevišķu preču klasifikāciju kombinētajā nomenklatūrā
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 1987. gada 23. jūlija Regulu (EEK) Nr. 2658/87 par tarifu un statistikas nomenklatūru un kopējo muitas tarifu (1) un jo īpaši tās 9. panta 1. punkta a) apakšpunktu,
   tā kā:
   
               (1)
            
            
               Lai nodrošinātu Regulai (EEK) Nr. 2658/87 pievienotās kombinētās nomenklatūras vienveidīgu piemērošanu, ir jāpieņem noteikumi par šīs regulas pielikumā minēto preču klasifikāciju.
            
         
               (2)
            
            
               Regulā (EEK) Nr. 2658/87 ir izklāstīti vispārīgie kombinētās nomenklatūras interpretācijas noteikumi. Minētie noteikumi attiecas arī uz jebkuru citu nomenklatūru, kas pilnīgi vai daļēji balstās uz KN vai pievieno tai papildu apakšnodaļas un ir izveidota ar īpašiem Savienības noteikumiem, lai piemērotu tarifu un citus pasākumus, kas saistīti ar preču tirdzniecību.
            
         
               (3)
            
            
               Šīs regulas pielikuma tabulas 1. ailē aprakstītās preces saskaņā ar minētajiem vispārīgajiem noteikumiem būtu jāklasificē saskaņā ar minētās tabulas 2. ailē norādīto KN kodu atbilstīgi 3. ailē noteiktajam pamatojumam.
            
         
               (4)
            
            
               Ir lietderīgi noteikt, ka saistošo izziņu par tarifu, ko attiecībā uz preču klasifikāciju kombinētajā nomenklatūrā izdevušas dalībvalstu muitas iestādes, bet kas neatbilst šīs regulas noteikumiem, izziņas turētājs var turpināt izmantot trīs mēnešus saskaņā ar 12. panta 6. punktu Padomes 1992. gada 12. oktobra Regulā (EEK) Nr. 2913/92 par Kopienas Muitas kodeksa izveidi (2).
            
         
               (5)
            
            
               Muitas kodeksa komiteja nav sniegusi atzinumu tās priekšsēdētāja noteiktajā termiņā,
            
         IR PIEŅĒMUSI ŠO REGULU.
   1. pants
   Pielikuma tabulas 1. ailē aprakstītās preces kombinētajā nomenklatūrā klasificē ar tabulas 2. ailē norādīto KN kodu.
   2. pants
   Saistošo izziņu par tarifu, ko izdevušas dalībvalstu muitas iestādes, bet kas neatbilst šīs regulas noteikumiem, saskaņā ar Regulas (EEK) Nr. 2913/92 12. panta 6. punktu var turpināt izmantot trīs mēnešus.
   3. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2013. gada 23. jūlijā
      
         
            Komisijas un tās priekšsēdētāja vārdā –
         
            Komisijas loceklis
         
         Algirdas ŠEMETA
      
   
   
      (1)  OV L 256, 7.9.1987., 1. lpp.
   
      (2)  OV L 302, 19.10.1992., 1. lpp.
   
      PIELIKUMS
      
                  Preču apraksts
               
               
                  Klasifikācija
                  (KN kods)
               
               
                  Pamatojums
               
            
                  (1)
               
               
                  (2)
               
               
                  (3)
               
            
                  Izstrādājums (tā dēvētā “LED lente”), ko veido gaismas diodes (LED), tranzistori, rezistori un aizsardzības diodes. Komponenti ir savienoti iespiedshēmā lokanas metāla lentes formā ar pašlīmējošu slāni, kuru aizsargā noņemams papīrs; tās izmēri ir aptuveni 17 × 1 cm. Komponenti ir savstarpēji savienoti.
                  Lentes galos esošie kontakti (piemēram, vadi) ir sagatavoti lodēšanai un ļauj pievienot izstrādājumu 12 V līdzstrāvas barošanas avotam.
                  Izstrādājums, kad to darbina ar elektrisko strāvu, izdala gaismu.
                  Izstrādājums ir apgaismošanas ierīce, kas paredzēta izmantošanai, piemēram, mēbelēs.
                  
                      (1) Sk. attēlu.
               
               
                  9405 40 99
               
               
                  Klasifikācija noteikta, ievērojot 1., 2.a) un 6. vispārīgo kombinētās nomenklatūras interpretācijas noteikumu un KN kodu 9405, 9405 40 un 9405 40 99 aprakstu.
                  Tā kā izstrādājums sastāv no iespiedshēmu bloka (sk. arī KN skaidrojumus par apakšpozīciju 8443 99 10, kas attiecas uz elektroniskajiem blokiem), tas neatbilst arī nosacījumiem par pusvadītājierīcēm vai atsevišķām LED pozīcijas 8541 nozīmē. Līdz ar to produktu nevar klasificēt pozīcijā 8541.
                  Izstrādājumam ir visas objektīvās apgaismošanas ierīču pazīmes, kas minētas pozīcijā 9405. Līdz ar to produktu nevar klasificēt pozīcijā 8543.
                  Ņemot vērā izstrādājuma objektīvās pazīmes, tam piemīt pozīcijā 9405 norādītās pilnīgas apgaismojuma ierīces būtiskās raksturīgās pazīmes, jo, lai darbotos, tam tikai jābūt pieslēgtam barošanas avotam.
                  Tāpēc tas jāklasificē ar KN kodu 9405 40 99 kā citādas apgaismošanas ierīces.
               
            
         
      
         (1)  Attēls pievienots tikai informācijai.